په کنړ کې ۷۰۰ بې سرپرسته کونډو کورنیو سره نغدې مرسته وشوه: نن پنج شنبه ۱۴۴۵/۱/۲۴ ھ ق کنړ په مرکز او ولسوالیو کې ، ۷۰۰ اوه سوه بې سرپرسته کونډو کورنیو سره چې سروې یې څه موده وړاندې د افغانی سرې میاشتې ټولنې د کنړ نمایندګۍ د کارمندانو او رضاکارانو له لوری ترسره شوې وه هرې کورنۍ ته ۸۵۰۰ اته زره پنځه سوه افغانۍ چې جمله (۵۹۵۰۰۰۰) پنځه میلونه نهه سوه پنځوس زره افغانۍ کېږې ورکړل شوې. د مرستو د ویش په بهیر کې د افغانی سرې میاشتې ټولنې سر پرست عمومی رییس الحاج مولوی صاحب مطیع الحق خالص، د ختیځ زون سیمه ییز ریاست رییس مولوی حیات الله صافی، د مرستونو عمومی رییس مولوی الیاس خېل ناصری، د نشراتو او عامه اړیکو عمومی رییس ښاغلی عرفان الله شرفزوی، د چارو د تنظیم ریاست رییس مولوی مدثر همراز، د کنړ نمایندګۍ رییس الحاج شاه زلمی غیرت، او د کنړ ولایت مرستیال والی عبد الله حقانی سر بیره یو شمېر نورو مسوولینو ،کارمندانو او رضاکارانو برخه اخیستی وه. د پیل په مراسمو کې د افغانی سرې میاشتې عمومی سرپرست رییس الحاج مولوی مطیع الحق خالص ګډونوالو ته هر اړخیزه وینا وکړه او د کنړ نمایندګۍ څخه د چارو د ښه سمون په موخه لیدنه وکړه، په لېدنه کې ددوی ستونزې او غوښتنې د نږدې څخه ولیدې او د حل په موخه یې ډاډ ورکړ. د یادونې ده چې د افغانی سرې میاشتې د مرستونونو رییس مولوی الیاس خېل ناصری، د ختیځ زون همغږۍ رییس مولوی حیات الله صافی د کنړ په مرکز او یو شمېر ولسوالیو کې د نغدی مرستې د ویش له مرکزونو څخه د شفافیت څرنګوالی په موخه نظارت هم ترسره کړ.